open-index/open-wikipedia-markdown huggingface dataset:
לשכת היועצים העסקיים והניהוליים בישראל

**לשכת היועצים העסקיים והניהוליים בישראל** (ל.י.ה.י) היא אגודה מקצועית המהווה את הגוף היציג בישראל ליועצים עסקיים ומתפקדת כמוסד התנדבותי המאגד ומייצג את כלל היועצים העסקיים והניהוליים בישראל. 

## היסטוריה
הלשכה הוקמה בשנת 1998  כעמותה ללא כוונת על ידי נשיאה המייסד, יעקב קופרברג. זו נועדה לייצג ולאגד את היועצים העסקיים והניהוליים העצמאיים ופועלת לקידום נושאים רלוונטיים, ביניהם: קביעת קריטריונים לרישוי העיסוק בתחום הייעוץ העסקי והניהולי, קידום ההכרה והמודעות הציבורית שבחשיבות המקצוע ולביסוס מעמדם הציבורי של היועצים העסקיים והניהוליים בישראל, קורסים והשתלמויות מקצועיות, ימי עיון, חוזרים מקצועיים, כנסים ומפגשי יועצים. 

בנוסף הקימה הלשכה ועדת גישור וייסדה נציבות תלונות הציבור לגבי שירות ייעוץ עסקי וניהולי בישראל.

בדומה ללשכות מקצועיות אחרות כגון לשכת רואי חשבון, ולשכת עורכי הדין, מהווה ל.י.ה.י את הגוף היציג של היועצים העסקיים והניהוליים בישראל והיא חברה מן המניין בארגון הגג ל.ה.ב (לשכת ארגוני העצמאים והעסקים בישראל).

לשכת היועצים העסקיים התקבלה בשנת 2014 כחברה בארגון הבינלאומי ICMCI.

## הנהלת הלשכה

## ראו גם
* יועץ עסקי
* ייעוץ אסטרטגי
* ניהול
* עסק

## קישורים חיצוניים
* לשכת היועצים העסקיים והניהוליים בישראל
* לשכת ארגוני העצמאים והעסקים בישראל

## הערות שוליים

קטגוריה:אסטרטגיה עסקית
יועצים העסקיים
קופה אמריקה 2004

**טורניר הכדורגל של אמריקה הדרומית - 2004** (**2004 Campeonato Sudamericano Copa América**) נערך בין ה-6 ל-25 ביולי 2004 בפרו, והיה הטורניר ה-41 של הקופה אמריקה. התחרות נוהלה על ידי CONMEBOL, הגוף המנהל של הכדורגל הדרום אמריקני.

לגמר הטורניר הגיעו נבחרות ברזיל וארגנטינה, כאשר ברזיל זכתה בתואר בפעם השביעית, אחרי ניצחון בפנדלים 4 - 2, אחרי שוויון 2-2.

## אצטדיונים

## משחקי הטורניר
### שלב הבתים
#### בית א'

#### בית ב'

#### בית ג'

#### דירוג הנבחרות במקום השלישי

### שלב הנוקאאוט

**המקום השלישי**

**משחק הגמר**

### אלופה

## מלכי השערים

**7 שערים**
* אדריאנו

**3 שערים**
* קילי גונסאלס
* חבייר סביולה
* קרלוס בואנו

**2 שערים**
* לוסיאנו פיגוארואה
* לואיס גונסאלס
* קרלוס טבס
* אבל אגילאר
* טרסור מורנו
* לואיס פביאנו
* אגוסטין דלגדו
* נולברטו סולאנו
* פביאן אסטויאנוף
* ויסנטה סאנצ'ס
* דריו סילבה

## קישורים חיצוניים

*קופה אמריקה 2004 בארכיון RSSSF

קטגוריה:קופה אמריקה
קטגוריה:תחרויות כדורגל ב-2004
קטגוריה:תחרויות כדורגל בפרו
קטגוריה:לימה: ספורט
קופה אמריקה 2001

**טורניר הכדורגל של אמריקה הדרומית - 2001** (**2001 Campeonato Sudamericano Copa América**) נערך ביולי 2001 בקולומביה, והיה הטורניר ה-40 של הקופה אמריקה שנוהל על ידי CONMEBOL, קונפדרציית הכדורגל הדרום אמריקאית.

הטורניר נערך בקולומביה, חרף החשש מהמצב הביטחוני במדינה. כשהלכה למעשה, ההחלטה על קולומביה כמדינה מארחת התקבלה ברגע האחרון, כאשר ונצואלה ומדינות נוספות הציעו לארח את הקופה אמריקה. אף שנבחרת קנדה בכדורגל הוזמנה לטורניר, הכדורגלנים הקנדיים סירבו לשחק בטורניר והם שבו לקבוצות הכדורגל שלהם מבלי ליטול חלק בטורניר. נוסף לכך בלטה מאוד גם היעדרותה של ארגנטינה מהטורניר, שסירבה אף היא להגיע למדינה שהמצב הביטחוני בה כה בעייתי, זאת חרף הבטחת הרשויות הקולומביאניות לספק את כל שירותי האבטחה הדרושים - וכך בהיעדרן של קנדה וארגנטינה, הוזמנו הונדורס וקוסטה ריקה. הונדורס הוזמנה ממש ברגע האחרון והכדורגלנים הגיעו במטוס שסופק על ידי חיל האוויר הקולומביאני והם נחתו בבוגוטה, ממש כמה שעות לפני תחילת משחק הפתיחה של הטורניר.

קולומביה זכתה בתואר אלופת הקופה אמריקה לראשונה בתולדותיה.

## אצטדיונים

## משחקי הטורניר
### שלב הבתים
#### בית א'

#### בית ב'

#### בית ג'

#### דירוג הנבחרות במקום השלישי

### שלב הנוקאאוט

### אלופה

## מלכי השערים

**6 שערים**
* ויקטור אריסטיסאבאל

**5 שערים**
* פאולו ואנצ'ופה

**3 שערים**
* כריסטיאן מונטסינוס
* אמאדו גווארה
* סאול מרטינס

**2 שערים**
* דנילסון
* אגוסטין דלגדו
* ג'ארד בורגטי
* וירג'יליו פריירה

## קישורים חיצוניים
*קופה אמריקה 2001 בארכיון RSSSF
## הערות שוליים

קטגוריה:קופה אמריקה
קטגוריה:תחרויות כדורגל ב-2001
קטגוריה:תחרויות כדורגל בקולומביה
קטגוריה:בוגוטה: ספורט
קטגוריה:סנטיאגו דה קאלי: ספורט
קטגוריה:מדיין: ספורט
קטגוריה:ברנקייה: ספורט
קטגוריה:מניסלס: ספורט
קופה אמריקה 1999

**קופה אמריקה 1999** (בספרדית: **Copa América 1999**) הוא טורניר הקופה אמריקה ה-39. הטורניר נערך מ-29 ביוני ועד 18 ביולי 1999 בפרגוואי. בטורניר זכתה נבחרת ברזיל לאחר שניצחה במשחק הגמר את נבחרת אורוגוואי בתוצאה 3–0.

לטורניר זה הוזמנו שתי נבחרות שאינן מאמריקה הדרומית – נבחרת מקסיקו ונבחרת יפן, אשר הפכה לנבחרת הראשונה מחוץ ליבשת אמריקה אשר משתתפת בטורניר.

## אצטדיונים

## משחקי הטורניר
### שלב הבתים
#### בית א'

#### בית ב'

#### בית ג'

#### דירוג הנבחרות במקום השלישי

### שלב הגמר

### אלופה

## מלכי השערים

**5 שערים**
* רונאלדו
* ריבאלדו

**4 שערים**
* אמורוזו

**3 שערים**
* מרטין פלרמו
* איבן סמוראנו
* לואיס הרננדס
* מיגל אנחל בניטס
* רוקה סנטה קרוס
* מרסלו סלז'טה

## קישורים חיצוניים

* קופה אמריקה 1999 ב-rsssf

קטגוריה:קופה אמריקה
קטגוריה:תחרויות כדורגל ב-1999
קטגוריה:פרגוואי: כדורגל
קטגוריה:תחרויות ספורט בפרגוואי
אוטה ברהה

**אוטה טייסן ברהה** (בדנית: **Otte Thygesen Brahe**; 2 באוקטובר 1518 – 9 במאי 1571) היה אציל דני, בן לאחת המשפחות המשפיעות ביותר בדנמרק באותה התקופה. אוטה ידוע במיוחד כאביו של האסטרונום טיכו ברהה ובשל האחוזה שייסד – טירת קנוטסתורפ. היה אביר מסדר הפיל.

## חיי משפחה
אוטה נולד בטירת טוסתרופ לטי ברהה וסופי ראד.
אוטה נשא לאישה את באטה בילה בשנת 1544. גם באטה הייתה אצילה דנית ממעמד זהה לזה של אוטה, ולשניים היו חוות, יערות ואדמות רבות בערים דניות כגון קופנהגן. את הטירה בנה במאה ה-16 ובנייתה נשלמה בשנת 1550.

### ילדיו של אוטה
*ליזבת' ברהה – נולדה ב-10 בספטמבר 1545 בטירת קנוטסתורפ. נישאה לויטסקול קלוסטר. נפטרה ב-30 באוקטובר 1563.
*מרגרט ברהה – נולדה ב-1545 בטירת קנוטסתורפ.
*טי ברהה – נולד ב-14 בדצמבר 1546 בטירת קנוטסתורפ. נפטר ב-24 באוקטובר 1601. נחטף ושינה את שמו **לטיכו**.
*נילס ברהה – נולד ב-15 בדצמבר 1546 בטירת קנוטסתורפ. נפטר בטרם מלאו לו שבעה ימים.
*סטין ברהה – נולד ב-21 בדצמבר 1547 בסקונה. נפטר ב-11 באפריל 1620.
*מרין ברהה – נולדה ב-5 במאי 1549 בטירת קנוטסתורפ.
*אקסל ברהה – נולד ב-28 במאי 1550 בטירת קנוטסתורפ. נפטר ב-14 באוגוסט 1616.
*מרגרטה ברהה – נולדה ב-22 באוקטובר 1551 בטירת קנוטסתורפ. נפטרה ב-10 במרץ 1614.
*קירסטן ברהה – נולדה ב-26 באוקטובר 1552 בטירת קנוטסתורפ. נפטרה ב-1 במאי 1566.
*יורגן אוטסן ברהה – נולד ב-19 בפברואר 1544 בטירת קנוטסתורפ. נפטר ב-4 בפברואר 1601.
*קנוד ברהה – נולד ב-24 באוגוסט 1555 בטירת אלבורגוס. נפטר ב-3 בפברואר 1615.
*סופי ברהה – נולדה ב-1556 נפטרה ב-1643.

טיכו נולד בטירת קנוטסתורפ, שבסקונה דנמרק (כיום דרום שוודיה) בשם **טיגה אוטסן ברהה**.
כשהיה בן שנתיים, בשנת 1548, נחטף בידי דודו יורגן ברהה ונלקח לטירת טוסתרופ וכשהייה נער שינה את שמו ל**טיכו**.
ישנה סברה שטוענת כי אוטה הבטיח לאחיו שהיה חשוך ילדים את אחד מבניו, הזמן עבר ואוטה לא עמד בהבטחתו ולכן יורגן החליט לפעול וחטף את טיכו. אף על פי שבנם נחטף, אין עדויות כי אוטה ברהה ואשתו התאמצו להשיב אליהם את בנם.

אוטה לא רצה שחמשת בניו יבזבזו את זמנם וילמדו לטינית, אלא רצה שיגדלו להיות שרי צבא. הוא דאג לאמן את בניו בלחימה בחרב וסייסות.

## חייו הפוליטיים
כאמור, אוטה היה בן למשפחה מבוססת ביותר באליטה הדנית. מתוקף מעמדו הרם וכדי להרחיב את טירתו שרף את יבוליהם של 7 איכרים והבריח אותם אל היער. אוטה היה בן ברית קרוב של מלך דנמרק ומאוחר יותר הפך להיות מושל הלסינבורג (כנראה בהשפעתו של פדר אוקס). משנת 1563 היה אוטה לאוליגרך, אחד מ-20 אנשים ששלטו בדנמרק.

## מותו
בסוף שנת 1570 אוטה חלה מאוד ומת במאי 1571. בעזבונו של אוטה הייתה טירת קנוטסתורפ, 500 חוות, 60 קוטג'ים 14 טחנות קמח ובתים בקופנהגן.

## ראו גם
* באטה בילי
* טיכו ברהה
* טירת קנוטסתורפ

## לקריאה נוספת
* ג'. ל. אי. דרייר, **Tychonis Brahe Dani Opera Omnia**

## קישורים חיצוניים

* אוטה ברהה

קטגוריה:אצולה דנית
קטגוריה:אבירי מסדר הפיל
קטגוריה:ילידי 1518
קטגוריה:נפטרים ב-1571
סבטלוסט ברוד

ממוזער|ההיכל הביתי החדש '''ויוש'''

**סבטלוסט ברוד** (בקרואטית: **KK Svjetlost Brod**) הוא קבוצת כדורסל קרואטית מהעיר סלבונסקי ברוד שבמזרח קרואטיה, המשחקת בליגת העל הקרואטית.

## היסטוריה
המועדון הוקם בשנת 1946 והשתתפה בליגה היוגוסלבית. שמו הראשון Crvena Zvezda (הכוכב האדום), אשר היה אופייני יותר למועדון הסרבי "הכוכב האדום בלגרד". ניתן להניח כי השם נבחר בגלל הרעיון הקומוניסטי הבסיסי. במשך השנים, השתנה שמה של הקבוצה מספר רב של פעמים: BSK, פרולטר, אוריולס, אוריולס יסין, סבטלוסט אוריוליס ברוד, ומאז 2005: סבטלוסט ברוד. 

הקבוצה משחקת בליגה הקרואטית הבכירה מאז עונת 1996/97. בעונת 2002/03 הגיעה הקבוצה עד לחצי גמר הגביע הקרואטי. מאמן הקבוצה בעבר דראזן סטויץ', אימן את נבחרת הנוער של קרואטיה.

### במסגרת אירופאית
הקבוצה השתתפה במסגרת אירופאית בפעם הראשונה בעונת 1998/99 בגביע קוראץ', אך הודחה על ידי קבוצת פלקו סומבטהי מהונגריה. בעבר השתתפה הקבוצה בליגה הבלקנית.

בחודש מרץ 2010 החלה הקבוצה לשחק ב**היכל ויוש** החדש, עם קיבולת של 2,500 מקומות ישיבה.

## שחקנים בולטים בעבר ובהווה

## קישורים חיצוניים

* חדשות הקבוצה באתר המקומי sbplus.hr

קטגוריה:קבוצות כדורסל קרואטיות
אבי פיילר

**אבי פיילר** (נולד ב-17 בפברואר 1949) הוא צייר ישראלי. עוסק גם ביצירת תכשיטים ופיסול בזכוכית ובאבן.

## ביוגרפיה
פיילר נולד ביפו, בן יחיד לחנה ויהושע פיילר, זוג ניצולי שואה. החל לצייר עוד בילדותו. למד בבית הספר בצלאל לאומנויות, ובמקביל מכר ציורים ברחובות העיר העתיקה בירושלים.

שנה לאחר שהחל את לימודיו בבצלאל, קיבל מלגה מממשלת איטליה והמשיך את לימודיו ברומא. ב-1974 חזר לישראל ועבר לגור בסיני, בקרבת ים סוף. ב-1975 עבר לגור בבנימינה, שם צייר והעביר סדנאות אמנות. 

ב-1979 יצא פיילר למסע של שנה ברחבי אפריקה, הודו וסרי לנקה. לאחר מכן התגורר ויצר בגואה שבהודו, בדרום אסיה ובאיי הפסיפיק. שנה לאחר מכן עבר לקליפורניה, הולנד וספרד, בה חווה את אחת מתקופות היצירה הפוריות ביותר שלו. באותה שנה התעניינו בציוריו מספר אספנים ידועים, בהם פול צוקרמן בארצות הברית, טולדנו אברבנל בפריז, והילמי ובטרפילד בלונדון. 

בשנת 1984 בחר מוזיאון הלובר בפריז, צרפת, להציג ציור של פיילר בתערוכה בינלאומית. באותה שנה אורגנה תערוכת יחיד של פיילר בציריך, שווייץ. בהמשך הופיעו ציוריו במספר גלריות בצרפת, יפן, ובתל אביב. בשנת 1988 הוזמן ללמד באוניברסיטת האומנויות בטוקיו על ידי פרופסור טצויה נודה.   

ב-1992 חזר להתגורר וליצור בעיר הולדתו יפו, ועד לשנת 2006 צייר עבור אספנים וציוריו הוצגו בתערוכות יחיד ותערוכות קבוצתיות ברחבי העולם. בין השנים 2007-2013 צייר ויצר ביערות קוסטה ריקה, ואחריהן שב לישראל והציג בתערוכת יחיד במוזיאון אילת. כיום פיילר מתגורר עם משפחתו וממשיך ליצור בזכרון יעקב.   

## תערוכות

*1984 - תערוכה קבוצתית - מוזיאון לאומי מונקו
*1985 - תערוכת יחיד - אוטו ארט גלרי - ציריך, שווייץ
*1985 - תערוכה קבוצתית - גלרי דה ארט כנטמפארו - פריז, צרפת
*1987 - תערוכת יחיד - גלריה שדמה - תל אביב, ישראל 
*1988 - תערוכת יחיד - גלריה טמיה גיזה - טוקיו, יפן
*1988 - תערוכה קבוצתית - גלריה יורצ'ו - טוקיו, יפן
*1989 - תערוכת יחיד - ארט סנטר - ציריך, שווייץ
*1989 - תערוכת יחיד - גלרי אמפלאץ - ציריך, שווייץ
*1994 - תערוכה קבוצתית - האנגר 21, מוזיאון ישראל
*2005 - תערוכת יחיד - גאלרי לקוק, ברלין, גרמניה

## קישורים חיצוניים

* 

* 

קטגוריה:ציירים ישראלים
קטגוריה:בוגרי תיכון אורט סינגאלובסקי
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1949
רילסקי ספורטיסט

**רילסקי ספורטיסט** (בבולגרית: **Рилски спортист**) היא קבוצת כדורסל בולגרית מהעיר סמוקוב. המתמודדת בליגת העל הבולגרית. 

## היסטוריה
מועדון הכדורסל של רילסקי הוקם בשנת 1927, ובעונת 2003/04 החל את הקדנציה הנוכחית בליגה הבכירה בבולגריה. החל מעונת 2008/09, הקבוצה החלה להשתתף בליגה הבלקנית. ובעונתה הראשונה זכתה באליפות הליגה, לאחר ניצחון בגמר מול רבוטניצ'קי סקופיה המקדונית 77-84. בסיום עונת 2010/11 שוב הגיעה לגמר, אך נכנעה לקבוצת פני אינדוסטריס המקדונית 88-75. בעונת 2013/14 השתתפה הקבוצה ביורוצ'לנג' ולאחר עונה אחת חזרה לליגה הבלקנית. בעונת 2015/16 זכתה לראשונה בגביע הבולגרי בניצחון על אקדמיק סופיה.

## תארים והשגים
***[[ליגת העל הבולגרית בכדורסל|הליגה הבולגרית]]**:
**זכייה (1): 2024
**חצי גמר 2009, 2010, 2011, 2013
***[[הגביע הבולגרי בכדורסל|הגביע הבולגרי]]**:
**זכייה (1): 2016, 2018, 2021
**גמר: 2010
**חצי גמר: 2009, 2011, 2013
***[[הליגה הבלקנית בכדורסל|הליגה הבלקנית]]**:
**אליפות (1): 2009
**מקום שני: 2011, 2015
**חצי גמר: 2013

## קישורים חיצוניים

* 

קטגוריה:קבוצות כדורסל בולגריות
לוסיאן פרויד

[250px|ממוזער|"אישה עם כלב לבן" (1951–1952, שמן על בד), ציור בו נראית אשתו של פרויד בעת הריונה, בסגנון השואב השראתו מן הצייר הצרפתי [ז'אן-אוגוסט-דומיניק אנגר|אנגר]]
**לוסיאן מייקל פרויד** (באנגלית: **Lucian Michael Freud**; 8 בדצמבר 1922 – 20 ביולי 2011) היה צייר יהודי-בריטי. ידוע בעיקר בזכות ציורי דיוקנאות ודמויות שנוצרו תוך שימוש בשכבות עבות של צבע בתהליך היצירה. הוא נחשב לאמן הבריטי הבולט ביותר של זמנו, ואף הוענק לו אות מסדר ההצטיינות. עבודותיו זכו להכרה בשל ההשפעה הפסיכולוגית העמוקה הקיימת בהן. לעיתים תוך תחושת אי נוחות נוכח האופן בו מתבטא הקשר בין האמן למודל הציור.

## שנות חייו המוקדמות
פרויד היה בנם של ארנסט לודוויג פרויד, אדריכל יהודי אוסטרי, ולוסי לבית בְּראש, יהודייה גרמנייה. הוא היה נכדו של זיגמונד פרויד, ואחיו הבכור של קלמנט פרויד שהיה סופר, שדרן ופוליטיקאי. בשנת 1933, בעקבות עליית הנאציזם, עבר עם משפחתו לאנגליה, והפך לאזרח בריטי בשנת 1939..

## שנות היצירה המאוחרות
ציטוט מוכר של פרויד המתייחס למושא ציוריו: 
פרויד צייר אמנים עמיתים, בהם פרנק אורבך ופרנסיס בייקון. הוא יצר סדרת דיוקנאות של אמן המיצג לי באורי (Leigh Bowery), וצייר את הנרייטה מוראס שהיוותה השראה לאמנים רבים בסוהו. לקראת סוף חייו יצר סדרת ציורים של הדוגמנית קייט מוס. פרויד היה אחד האמנים הבריטים הידועים שעבדו בסגנון ייצוגי, והיה מועמד לפרס טרנר בשנת 1989..

## תהליך היצירה
פרויד נטה לבלות זמן רב בעיסוק בנושא אחד, ודרש נוכחות של מודל הציור אפילו במהלך עבודה על אלמנטים משניים ביצירה. לדוגמה, ליצירתו "עירום", שהושלמה בשנת 2007, נדרשו עשרה חודשים של עבודה, במהלכם המודל ישב באותה הפוזה במשך כל אותו הזמן (למעט ארבעה ערבים), כשכל מפגש ארך בממוצע חמש שעות, כך שנדרשו כ-2,400 שעות כדי להשלים את הציור. בשל אריכות העבודה היו נחוצים יחסי קרבה עם המודלים שלו, שהתפתחו תוך שפרויד הפגין כישורי בידור וחקיינות מצוינים. באשר לקושי להחליט מתי ציור הושלם, אמר פרויד כי 

פרויד נהג להתחיל את יצירתו בציור מקדים של פחם על הבד. לאחר מכן מרח שכבת צבע על שטח קטן של הבד, ועבד בהדרגה כלפי חוץ מנקודה זו. עבור מושא ציור חדש, היה מתחיל בציור הראש כדי ללמוד "להכיר" את האדם, ולאחר מכן צייר את יתר הדמות. הוא נהג להשאיר מקטע של בד חשוף בכוונה עד שהציור היה מוכן, כתזכורת לכך שהעבודה בעיצומה. הציור המוגמר היה מורכב משכבות עבות ועשירות של פיגמנטים, והוכרז על ידו ככזה רק לאחר חודשים של התבוננות אינטנסיבית ביצירה.

## חיים פרטיים
פרויד נישא ב-1948 לקיטי אפשטיין, בתו של הפסל הבריטי יעקב אפשטיין, ולהם שתי בנות. לאחר גירושיו, נישא ב-1953 לליידי קרוליין בלקווד. נישואים אלה הסתיימו ב-1959. לפרויד תריסר ילדים נוספים מנשים שונות, ושמועות מייחסות לו עד 40 ילדים..

## קישורים חיצוניים

*
*
*
*
*אייל שדה, לפרק את הנפש ולבנות אותה מחדש – בין לוסיאן לזיגמונד פרויד, 8 בינואר 2012, באתר פסיכולוגיה עברית
* 
* 
* 
* 

## הערות שוליים

קטגוריה:ציירים יהודים
קטגוריה:ציירים בריטים
לוסיאן פרויד
קטגוריה:מעוטרי מסדר עמיתי הכבוד
קטגוריה:חברים במסדר ההצטיינות
קטגוריה:אנגלים ממוצא יהודי-אוסטרי
קטגוריה:בריטים שנולדו ב-1922
קטגוריה:בריטים שנפטרו ב-2011
מנהור (תקשורת נתונים)

בתקשורת נתונים, **מִנְהוּר**, וגם **תיעול** (באנגלית:  Tunneling Protocol), הוא השימוש בפרוטוקול תקשורת המאפשר הכמסה של פרוטוקול אחר בתוכו, באופן בו שדה המטען (payload) של **פרוטוקול המעטפת**, מכיל למעשה הודעות המקודדות על פי **פרוטוקול הליבה**. המונחים תיעול ומנהור נובעים מכך שלמעשה נוצרת תעלה או מנהרה מבודדת שבה עוברות הודעות של פרוטוקול הליבה. שימוש בפרוטוקול תיעול מאפשר לדוגמה חצייה של רשתות שאחרת לא היו מאפשרות מעבר של הפרוטוקול לו מבוצעת הכמסה. דוגמת שימוש נפוצה בפרוטוקול תיעול היא הכמסה של פרוטוקול שאיננו תומך בהצפנה באחר שכן, דבר המאפשר את אבטחת ערוץ מעבר ההודעות ללא כל שינוי בהגדרת הפרוטוקול הגלוי.

פרוטוקולי תיעול לרוב אינם מקיימים את מודל השכבות של ה-OSI במובן שפרוטוקול המעטפת לרוב (אך לא תמיד) שייך לשכבה גבוהה או זהה לזו של פרוטוקול הליבה.

## תיעול SSH
מנהרת SSH היא תעלה מוצפנת הנוצרת על ידי פרוטוקול SSH בה מוכמס פרוטוקול אחר, לרוב פרוטוקול שאיננו מוצפן. לדוגמה, מחשבים מרוחקים המשתפים קבצים באמצעות פרוטוקול SMB דרך רשת לא מאובטחת, נדרשים להצפין את תעבורת פרוטוקול ה-SMB בחלק הלא מאובטח של הנתיב בו עוברים הנתונים. פרוטוקול SSH מאפשר יצירת תעלה מוצפנת שכזו, דרכה מועברות הודעות SMB. בהנחה שרשת המקור והיעד מאובטחות, מושגת בכך אבטחה מלאה של כל חלקי הרשת בהם מתבצע שיתוף הקבצים ללא כל שינוי במימוש פרוטוקול SMB.

## פרוטוקולים נפוצים
ממוזער|איור של כימוס IP in IP
* IP in IP (פרוטוקול 4): IP in IPv4/IPv6
* SIT/IPv6 (פרוטוקול 41): IPv6 in IPv4/IPv6
* GRE (פרוטוקול 47): Generic Routing Encapsulation
* OpenVPN (UDP פורט 1194): Openvpn
* SSTP (TCP פורט 443): Secure Socket Tunneling Protocol
* IPSec (פרוטוקול 50 ו-51): Internet Protocol Security
* L2TP (פרוטוקול 115): Layer 2 Tunneling Protocol
* VXLAN (UDP פורט 4789): Virtual Extensible Local Area Network.

קטגוריה:פרוטוקולי תקשורת
קטגוריה:VPN
מועדון צרכנים

**מועדון צרכנים** הוא התאגדות של לקוחות שמטרתה קבלת הנחות והטבות בפעילות צרכנית, בזכות גודלה של ההתאגדות, המקנה לה כוח קנייה גדול.

ההתאגדות במועדון צרכנים נעשית על פי מאפיין משותף, כגון מקצוע או מקום עבודה.

מבחינת המשווק, מועדון הצרכנים מצדיק מתן הנחות לא רק בזכות גודלו, אלא גם בזכות המאפיין המשותף של חבריו, המאפשר פנייה שיווקית ממוקדת למאפיין זה.

להבדיל ממועדון לקוחות, שהיוזמה להקמתו היא של המשווק, היוזמה להקמת מועדון צרכנים היא של הצרכנים, ללא מחויבות לספק מסוים. בדומה למועדון לקוחות, גם חברות במועדון צרכנים מלווה פעמים רבות בכרטיס מזהה.

לעיתים מונפק כרטיס אשראי ייחודי לחברי מועדון הצרכנים, המהווה כרטיס אשראי וכרטיס מועדון גם יחד. יש מועדוני צרכנים שעובדים עם מנפיק כרטיסי אשראי אחד, ויש כאלו שמאפשרים לבחור בין כמה.

נכון לשנת 2023 פעילים בישראל למעלה מ-30 מועדוני צרכנות.

## ראו גם
* חבר משרתי קבע והגמלאים

## קישורים חיצוניים
* 
*מועדון טוב, לעובדי המדינה
* מועדון יחד לרופאים
* מועדון צרכנות הוט
* מועדון צרכנות עדיף לבעלי מוגבלויות

## הערות שוליים

קטגוריה:שיווק
קטגוריה:התנהגות צרכנית
קטגוריה:מועדון לקוחות
ז'לזניק בלגרד

**ז'לזניק בלגרד** (בסרבית: **KK ФMП Жeлeзник**) היא קבוצת כדורסל סרבית משכונת "ז'לזניק" בעיר בלגרד, שהשתתפה בעבר בליגת העל הסרבית.

המועדון הוקם בשנת 1975 והשתתפה בליגה היוגוסלבית. ובליגה הסרבית לאחר התפרקותה של יוגוסלביה.

הקבוצה השתתפה החל משנת 1997 במפעלים אירופאים שונים כגון: גביע קוראץ', גביע יול"ב, גביע ספורטה, יורוצ'לנג' והיורוקאפ. למעט המפעל הבכיר של היורוליג. במסגרת הליגה האדריאטית (בה זכתה בשתי אליפויות), השתתפה הקבוצה מאז עונת 2003/04.  

בין השנים 2003–2005 שונה שמה של הקבוצה ל"רפלקס בלגרד" בעקבות חתימת הסכם חסות עם ספונסר. וכיום הספונסר הראשי הוא חברת "FMP". הכינוי של הקבוצה הוא "הפנתרים".

בעונת 2008/09 שיחק בקבוצה הכדורסלן הישראלי גיא פניני למשך חצי עונה.

בסיום עונת 2010/11 הכריזה הקבוצה על פירוק והתמזגה עם מועדון הכוכב האדום בלגרד.

## תארים והישגים
***[[הגביע הסרבי בכדורסל|הגביע הסרבי]]**: 
**זכייה (4): 1997, 2003, 2005, 2007
***[[הליגה האדריאטית]]**: 
**אליפות (2): 2004, 2006

## שחקנים בולטים בעבר ובהווה
*  סשה בראטיץ'
*  מילאן מצ'באן
*  מילוש תאודוסיץ'
*  ולדימיר ראדמנוביץ'
*  סלאבקו וארנש
*  גיא פניני

## קישורים חיצוניים

* 

קטגוריה:בלגרד: קבוצות כדורסל
מינהל סחר חוץ

**מינהל סחר חוץ** הוא יחידה במשרד הכלכלה והתעשייה שמטרתה לגבש ולהוביל את מדיניות סחר החוץ של מדינת ישראל.

המינהל מפעיל מערך של נספחים כלכליים שתפקידם לסייע לתעשייה הישראלית בחו"ל ולהגדיל את היצוא הישראלי. בנוסף, המינהל יוזם ומעדכן באופן שוטף הסכמי סחר ומייצג את מדינת ישראל בארגונים הכלכליים הבין-לאומיים, כמו ארגון הסחר העולמי והארגון לשיתוף פעולה ולפיתוח כלכלי. על פי נתוני המינהל, בעשור שבין 2011 ל-2021 גדל היצוא הישראלי מסכום של כ-80 מיליארד דולר בשנת 2011 ל-166 מיליארד דולר בסוף שנת 2021.

## אגפים
ממוזער|400px|מבנה ארגוני מינהל סחר חוץ, 2024
### אגף קידום ייצוא ומשיכת השקעות זרות
מינהל סחר חוץ מפעיל מערך של 55 נציגויות של משרד הכלכלה והתעשייה, מתוכן 44 נספחויות כלכליות בשגרירויות ישראל. הנספחויות הכלכליות פועלות במגוון דרכים לקידום היצוא, ביניהן: ייזום פעילויות כלכליות, ארגון משלחות עסקיות לחו"ל, תיאום פגישות עסקיות בתערוכות לאומיות ובין-לאומיות, ארגון משלחות כלכליות ומסחריות לישראל, עריכת סמינרים מקצועיים, פתיחת דלתות בחברות וגופי ממשל בשוקי היעד, וכן סיוע בנושאי רגולציה המקשים על תהליך היצוא.

### אגף מדיניות והסכמי סחר
מינהל סחר חוץ אחראי על ניהול המשא ומתן על הסכמי סחר חופשי – הסכמים בין מדינות וגושי סחר שמטרתם לפשט את הסחר בין המדינות על ידי הורדת מכסים הדדית, קביעת כללי מקור, הסרת חסמים רגולטוריים ועוד.

### אגף כלי סיוע לתעשייה
אגף כלי סיוע לתעשייה מפעיל תוכניות לחיזוק התעשייה הישראלית, הגדלת היצוא הישראלי וסיוע במימון מאמצי השיווק של חברות ישראליות לשוקי יעד בזירה הגלובלית.

לשם כך, הפעיל האגף משנת 2014 את תוכנית "כסף חכם" המסייעת בייזום והעמקת הפעילות של התעשייה הישראלית בשווקים הבין-לאומיים, על ידי השתתפות במימון הוצאות שיווקיות לחו"ל וליווי מקצועי על ידי יועצים המתמחים בשיווק בין-לאומי. בפברואר 2024 בוטלה התכנית.

לצד האגפים השונים, פועלות בכפיפות ישירה למנהל מינהל סחר חוץ המחלקה הכלכלית המבצעת מחקרים כלכליים שונים וכן מחלקת תקשורת שיווקית ודיגיטל (האמונה על הפרסום, הניו מדיה, הדוברות וההסברה)

## קישורים חיצוניים
*  באתר משרד הכלכלה והתעשייה
*בלוג מינהל סחר חוץ
*מערך כלי סיוע לתעשייה
*אגף הפיקוח על הייצוא הדו-שימושי והאב"כ
*Global Blogs Network
*שווקים מתעוררים ומוסדות פיננסיים
*פנייה לנספחים- Heads of Economic & Trade Mission
* 

## הערות שוליים

קטגוריה:משרד הכלכלה
קטגוריה:דיפלומטיה
קטגוריה:סחר בין-לאומי
ז'ראר למאן

**ז'ראר מתייה למאן** (בצרפתית: **Gerard Mathieu Leman**;  8 בינואר 1851 – 17 באוקטובר 1920) היה גנרל בלגי. הוא היה אחראי לחינוכו הצבאי של אלברט הראשון, מלך הבלגים. במהלך מלחמת העולם הראשונה פיקד על הכוחות הבלגים בעת קרב לייז'. ב-15 באוגוסט 1914 נפל בשבי של הקיסרות הגרמנית. בתום המלחמה ב-1918 שוחרר למאן וחזר לבלגיה, שם התקבל כגיבור מלחמה. הוא נפטר ב-1920.

## תחילת הקריירה
למאן היה בנו של קצין ארטילריה שהיה גם מרצה באקדמיה הצבאית École Militaire. למאן הגיע לאקדמיה הצבאית בבריסל וב-1869 סיים את לימודיו עם מוניטין של גאון צבאי. במהלך מלחמת צרפת–פרוסיה (1870-1871) שימש כאחד המשקיפים בכוח הבלגי.
ב-1882 התחיל להרצות באקדמיה הצבאית École Militaire ולאחר מספר שנים הפך אף למנהל האקדמיה. במהלך תקופתו כמנהל הוא היה האחראי לחינוכו הצבאי של מי שהפך מאוחר יותר למלך בלגיה אלברט הראשון.

## מלחמת העולם הראשונה

בינואר 1914 קיבל למאן את האחריות על ביצוריה של העיר לייז' שהייתה מעבר חשוב לכוחות הגרמנים בין הולנד שבצפון ליערות הארדנים שבדרום. למאן היה נחוש לעכב את התקדמותם של הגרמנים ככל שהיה אפשר במידה ותפרוץ מלחמה. למעלה מ-18,000 פועלים הועסקו בבניית וחיזוק הביצורים שנועדו לחזק את קו ההגנה הבלגי ובכך לשמור על הנייטרליות של בלגיה (ראו הסכם לונדון (1839)).

ב-4 באוגוסט 1914 הגיעו הכוחות הגרמנים בפיקודו של אוטו פון אמיך אל העיר לייז' והחלו לצור עליה. בשלושת הימים הראשונים לקרב סבלו הגרמנים מאבדות מרובות לעומת האבדות הבלגיות. נראה היה שהבלגים בפיקודו של למאן יצליחו להחזיק מעמד, להפתעת מדינות ההסכמה. הדברים השתנו במהרה לאחר שהביאו הגרמנים את התותחים הכבדים כמו ברטה השמנה שהצליחו להכניע את המבצרים ביחד עם הפצצות אוויריות של צפלינים. מבצר אחר מבצר נפלו לידי הגרמנים, כאשר המבצר בו שהה למאן נהרס ב-15 באוגוסט ותוך כדי הפיצוץ איבד למאן את הכרתו. הוא נלקח כשבוי מלחמה אל גרמניה. העיר לייז' נפלה יום לאחר מכן ב-16 באוגוסט. למרות שהיה שבוי מלחמה, כאות כבוד נתנו לו הגרמנים לשמור את חרבו. ב-1918 לאחר תום המלחמה שוחרר למאן וחזר לבלגיה, שם התקבל כגיבור.

למאן מת שנתיים לאחר מכן ב-1920.

## לקריאה נוספת
*Gérard Leman באתר First World War.com 

## קישורים חיצוניים

קטגוריה:גנרלים בלגים
קטגוריה:אנשי צבא בלגים במלחמת העולם הראשונה
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מעוטרי אות לגיון הכבוד
קטגוריה:מעוטרי צלב המלחמה
קטגוריה:מעוטרי צלב המלחמה הבלגי
קטגוריה:שבויים במלחמת העולם הראשונה
קטגוריה:מסדר כוכב רומניה
קטגוריה:ילידי 1851
קטגוריה:בלגים שנפטרו ב-1920
הנרי פרדריק, נסיך ויילס

**הנרי פרדריק, נסיך ויילס** (19 בפברואר 1594 - 6 בנובמבר 1612) היה בנו הבכור של ג'יימס הראשון, מלך אנגליה, סקוטלנד ואירלנד. מכיוון שנפטר לפני אביו, לא זכה לעלות לשלטון.

## ביוגרפיה
הנרי פרדריק נולד ב-1594 כבנו הבכור של ג'יימס השישי מלך סקוטלנד ואשתו אן, נסיכת דנמרק. עם לידתו הוא הפך ליורש העצר ונשא בתואר של דוכס רות'סיי שניתן באופן אוטומטי ליורש העצר. ב-1603 כאשר נפטרה אליזבת הראשונה, מלכת אנגליה, ירש אביו ג'יימס את הכתר האנגלי והאירי כמלך ג'יימס הראשון. הנרי פרדריק הפך ליורש העצר האנגלי וככזה הפך לנסיך ויילס ודוכס קורנוול.

כאשר אביו של הנרי פרדריק, המלך ג'יימס השישי, מלך סקוטלנד, משפחתו וחצר המלוכה, עברו מאדינבורו ללונדון, התקבלו המלך החדש ומשפחתו בהתלהבות על ידי הציבור האנגלי. המלכה אליזבת הייתה חשוכת ילדים ומעולם לא טרחה למנות יורש לכתר האנגלי והיה חשש בקרב הציבור שפטירתה תביא לפריצת מאבק על כס המלכות שיתדרדר למלחמת אזרחים; אולם העברת השלטון הסתיימה בשלום ואנגליה קיבלה בברכה מלך צעיר שכבר הספיק להינשא ולהוליד בנים.

במהרה הפך הנרי פרדריק לחביב העם. בנוסף למראהו הנאה והאתלטי, הוא הפך מוקד לתקוות פוליטיות; התקווה שעלייתו לכס המלוכה תביא עידן חדש של שגשוג לאנגליה וחידוש עוצמתה הצבאית, וכן שהוא יהיה מלך פרוטסטנטי לוחם, שיסיים את מדיניות השלום והסובלנות הדתית של אביו ויצא למסע צלב כנגד הנצרות הקתולית.

הנרי קיבל בחיוב את הציפיות שתלו בו וניסה לעמוד בהם. הוא התעניין בנושאים צבאיים, תמך בקולוניזציה של אמריקה, וכאשר הציע אביו להשיאו לאחת מבנות משפחת המלוכה הצרפתית, הוא דחה את הרעיון בנימוק שלא ראוי שיורש עצר פרוטסטנטי יישא אישה קתולית.

ב-1612 הנרי שחה בנהר התמזה המזוהם, לאחר מכן נפל למשכב ונפטר, ככל הנראה כתוצאה ממחלת הטיפואיד. הוא נקבר במנזר וסטמינסטר.

## אילן יוחסין

## קישורים חיצוניים

קטגוריה:יורשי עצר שלא זכו למלוך
קטגוריה:בית סטיוארט
קטגוריה:נסיכי ויילס
קטגוריה:דוכסי רות'סיי
קטגוריה:דוכסי קורנוול
קטגוריה:אישים הקבורים במנזר וסטמינסטר
קטגוריה:יורשי עצר סקוטיים
קטגוריה:ילידי 1594
קטגוריה:נפטרים ב-1612
מבנה (מתמטיקה)

במתמטיקה, **מבנה** הוא מונח לא פורמלי המציין יחסים לא טריוויאליים (שאינם מתקיימים תמיד) בין איבריה של קבוצה. המבנה של קבוצה נותן לה משמעות וחשיבות, ובמידה מסוימת ניתן להגדיר את המתמטיקה כולה כתורה של חקר מבנים.

בלוגיקה מתמטית מפרמלים את המונח **[[מבנה (לוגיקה מתמטית)|מבנה]]** כדי שניתן יהיה לעסוק בו באופן ריגורוזי.

## מבנים בתחומים שונים במתמטיקה
ניתן לאפיין את תחומי המתמטיקה השונים על פי סוג המבנים הנחקרים בהם. האלגברה עוסקת בחקר מבנים אלגבריים, מבנים בהם מוגדרת פעולה בין איברים; אנליזה מתמטית עוסקת בעיקר בחקר מרחבים מטריים, מבנים בהם מוגדר מרחק בין איברים; טופולוגיה עוסקת בחקר מרחבים טופולוגיים הכלליים יותר, בהם יש מובן לקרבה בין איברים; ואילו תורת המספרים מוקדשת ברובה לחקירתו של מבנה אחד ויחיד – חוג המספרים השלמים. תורת הקטגוריות ותורת הקבוצות עוסקות בחקר מבנים כלליים באשר הם.

דוגמה מוכרת למבנה היא קבוצת המספרים הטבעיים, לה מבנה עשיר המתבטא בפעולת החיבור והכפל והסדר הטוב המוגדרים על איבריה. אפשרי שעל קבוצה מסוימת יוגדר יותר ממבנה אחד בעל עניין ובתחומים שונים יבחרו להתרכז במבנים שונים של אותה קבוצה. למשל על קבוצת המספרים הממשיים ניתן לחשוב בין השאר כעל שדה (באלגברה מופשטת), כעל ישר (בגאומטריה), כעל מרחב מטרי שלם (בטופולוגיה) או כעל יריעה חלקה (בגאומטריה דיפרנציאלית). לעיתים מבנה מעניין של קבוצות מסוימות מהווה תמריץ למציאת קבוצות נוספות בעלות מבנה דומה. כך למשל המבנה "מרחב וקטורי", הנחקר במסגרת האלגברה הליניארית, מוגדר על ידי חיקוי תכונותיו המוצלחות של המרחב האוקלידי, שבעצמו מוגדר על ידי חיקוי תכונותיהם של המישור הדו-ממדי ושל המרחב תלת-ממדי.

מבנה המזכיר במידה מסוימת (לעיתים באופן קלוש מאוד) את החלל התלת-ממדי נקרא מרחב. זהו הבדל סמנטי בלבד ואין לו משמעות מתמטית פורמלית.
## הומומרפיזמים בין מבנים

בהינתן שתי קבוצות בעלות מבנה מאותו סוג (לדוגמה שתי חבורות) ניתן (בדרך כלל) להגדיר את מושג ההומומורפיזם ביניהם. הומומורפיזם היא העתקה בין הקבוצות, המכבדת את המבנים במובן מסוים. מכאן שאוסף כל הקבוצות המצוידות במבנה מסוג מסוים מהווה קטגוריה.

בפרט התאמה בין שתי קבוצות המראה שיש להן אותו מבנה נקראת איזומורפיזם. כאשר מבנה אחד מוכל בתוך מבנה אחר מאותו הסוג הוא נקרא תת-מבנה (למשל תת-חבורה).

## ראו גם
* מבנה (לוגיקה מתמטית)
* מבנה אלגברי
* תורת הקטגוריות
## קישורים חיצוניים

קטגוריה:מושגים במתמטיקה
טירת טוסתרופ

**טירת טוסתרופ** (בשוודית: **Tosterups slott**) היא טירה בסקונה בדרום שוודיה, הממוקמת כ-12 קילומטרים מן היער איסטאד. האתר נמצא בתחום השיפוט העירוני של עיריית טומלייה שבחבל אוסטרלן.

## היסטוריה
במקור נבנתה הטירה קילומטרים ספורים צפון-מערב ממיקומה הנוכחי. במקום ישנו שטח שנמצאו בו שרידי מבצר משנת 1300. המבצר נהרס בתקופתה של המלכה מרגריטה הראשונה מלכת דנמרק שאסרה על האצילים להחזיק בתים קבועים.

## בעלות על הטירה
* אקסל אסקילדסן מיול שחי בסביבות השנה 1330.
* חתנו - טורקילד נילסן ברהה.
* אנדרס ג'ייקובסון גרים.
* בנו ג'נס אנדרסן גרים.
* פדר טורקלידסן ברהה.
* בנו אקסל פדרסן ברהה.
* בנו פדר אקסלסן ברהה.
* 1441–1487 בנו אקסל פדרסן ברהה וכלתו מרין טיגסדאטר לונג.
* 1487–1523 בנם ט'יגה אקסלסן ברהה, כלתם הראשונה מגדלנה קרוגנוס וכלתם השנייה סופי ראד.
* 1523–1565 בנו יורגן ברהה ואשתו אינגר אוקס.
* 1565–1571 אחיו אוטה ברהה ואשתו באטה בילה.
* 1601–1571 בנם יורגן אוטסון ברהה ואשתו אינגבורד פרסברג.
* 1611–1601 בנם טוני יורגנסן ברהה
* 1615–1611 דודו קנוד אוטסן ברהה ואשתו מרגרט אריקסדאטר לנגה
* 1616–1611 אחיו אקסל אוטסן ברהה, אשתו הראשונה מטה גוי ואשתו השנייה קירסטן הארדנברג.
* 1640–1616 בנו ט'יגה אקסלסן ברהה ואשתו בירגיטה ברוק.
* 1640–1656 נקנתה על ידי אוטה טאגסן ת'וט, אשתו הראשונה **ג'יטה גילדנסטירן** ואשתו השנייה **דורותי רוסנקרנצ**'.
* 1656–1688 ביתו ג'יטה ת'וט (שנפטרה ב-1678) ובעלה **יורגן קרבה**.
* 1688 - גיסה **ג'וסט הוג**.

## קישורים חיצוניים

* 
* טירת טוסתרופ 

קטגוריה:שוודיה: טירות
Automatic for the People

**Automatic for the People** הוא אלבומם השמיני של להקת הרוק אלטרנטיבי אר.אי.אם. שיצא ב-1992. לאחר הפריצה המסחרית שסיפק אלבומם הקודם, Out of Time, פנו חברי הלהקה לכתיבת שירים אפלים יותר והפקה מורכבת יותר. האלבום הגיע למקום השני במצעדי מכירת האלבומים בארצות הברית, למקום הראשון בבריטניה והיה מועמד לפרס גראמי בקטגוריית "אלבום השנה". כמו כן, שישה שירים מהאלבום יצאו כסינגלים כשהמצליח מכולם היה "Everybody Hurts".

## הקלטת האלבום
העבודה על האלבום החלה בשבוע הראשון של יוני, כאשר הגיטריסט פיטר באק, הבסיסט מייק מילס והמתופף ביל ברי נפגשו מספר פעמים בשבוע באולפן חזרות. הם התנסו בהחלפת כלי הנגינה המקוריים שלהם. כפי שהעיד באק, כתיבת לחנים ללא תופים הייתה חוויה פורייה עבור הלהקה.

## שירי האלבום

בגרסת התקליט והקלטת של האלבום, הצד הראשון הכולל את שירים 1–6 נקרא "Drive" והצד השני נקרא "Ride".

## משתתפים
### חברי הלהקה
*ביל ברי – מערכת תופים, כלי הקשה, גיטרת בס, פסנתר, קולות רקע
*פיטר באק – גיטרה, מנדולינה, גיטרת בס
*מייק מילס – גיטרת בס, אורגן, פסנתר, צ'מבלו, קולות רקע
*מייקל סטייפ – שירה

### מוזיקאים נוספים
* סקוט ליט - מפוחית, קלבינט
* ג'ון פול ג'ונס - עיבוד תזמורת

## לקריאה נוספת

*Black, Johnny. *Reveal: The Story of R.E.M.* Backbeat, 2004. 
*Buckley, David. *R.E.M.: Fiction: An Alternative Biography*. Virgin, 2002. 
*Fletcher, Tony. *Remarks Remade: The Story of R.E.M.* Omnibus, 2002. .
*Platt, John (editor). *The R.E.M. Companion: Two Decades of Commentary*. Schirmer, 1998. 


## קישורים חיצוניים
* 

* 
* 
* 

## הערות שוליים

קטגוריה:אלבומי אר.אי.אם.
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון בניו זילנד
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי פלטינה באוסטרליה
קטגוריה:אלבומי חברת וורנר רקורדס
קטגוריה:אלבומי רוק אלטרנטיבי
מסגרות לטיפול ושיקום לנכים

**מסגרות טיפול ושיקום לנכים** הן מסגרות פעילות שנועדו לאפשר שיקום לאנשים עם נכות, בניסיון להחזרתם ככל האפשר לרמה מקסימלית של תפקוד, לאפשר להם אוטונומיה מסוימת ולהכינם לקראת השמה במקומות תעסוקה.

מטרתה של מסגרת השיקום היא לסייע לאדם באמצעות טיפולים פיזיים, טיפולים נפשיים, טיפולי רווחה, מציאת עבודה, מלגות שונות ללימודים, קצבאות הניתנות לנכים ועוד. ניתן לסווגם לשלושה סוגים של שיטות סיוע: אמצעים פיזיים (תרגילים ותנוחות שונות), מכשירי עזר מכניים, וטיפול פסיכו-חברתי.

בישראל זכאי כל אדם עם נכות לזכויות שונות על פי חוק, בתנאי שהוא משלם דמי ביטוח לאומי. מטרת זכויות אלו לשפר את איכות ורמת החיים של הנכה. לאחר שהמוסד לביטוח לאומי מכיר במגבלת האדם, נבדק אם אכן נכותו פוגמת ביכולתו לפרנס את עצמו ולקיים שגרת חיים יומיומית, ובאמצעות מבחנים שונים הנערכים על ידי המוסד נקבעים אחוזי נכות, אשר מקנים זכויות שונות. אדם בדרגת נכות של 20% ומעלה זכאי לסיוע בשיקום ואבחון מקצועי.

מטרתו של חוק שוויון זכויות לאנשים עם מוגבלות בישראל היא שילובם של נכים בעבודה והענקת העדפה מתקנת לנכים. חוק נוסף שנחקק למען הנכים הוא החוק למען נגישות הנכה בישראל, על פיו כל מבנה ציבורי חייב לכלול אמצעי גישה לנכים.

אדם עם נכות בישראל זכאי לזכויות רבות בהתאם למצבו: תו חנייה לנכה לשם הניידות והנוחות, הקלות בתשלומי ארנונה, פטור ממס הכנסה, הנחה לתשלום בתחבורה ציבורית, זכויות מול כל גוף ממשלתי, הנחות שונות בכל משרד ממשלה, אגרות לימוד, קבלת סיוע בניידות, חברות סיעוד, מרכזי מגורים לשם עזרה במגורים עצמאיים והטבות וזכויות אחרות.

קיימות פעילויות פנאי מגוונות לנכים, כגון חוגי ריקוד, ספורט נכים ועוד. ארגונים ועמותות רבים מקיימים פעילויות אתגריות עבור נכים ומאפשרים להם להתבטא דרך אמנות, מוזיקה ועוד.

## לקריאה נוספת
* רימרמן, א. 1986. "ליקוי, נכות ומוגבלות: דילמות והבהרות מושגיות". חינוך מיוחד ושיקום, 1, עמ' 25–32.

## קישורים חיצוניים
* נכות - זכויותיהם של מקבלי קצבת נכות כללית במוסדות שונים, באתר הביטוח הלאומי

## הערות שוליים

קטגוריה:שיקום
אלבינה, דוניה וקטינקא

שמאל|ממוזער|250px|חתימת החוזה להקמת בניין ימקא ירושלים, בקצה הימני של התמונה - קטינקא ואלבינה
**אלבינה, דוניה וקטינקא**, חברה קבלנית לבניין בירושלים, הייתה שותפות שהתקיימה מ-1928 ועד 1948 בירושלים והקימה כמה ממבני הציבור הידועים בעיר. החברה עסקה גם בבניין מחוץ לתחומי ירושלים.

מנהל החברה ובעל השליטה היה איש העסקים הערבי-נוצרי **[[ג'וזף פסקל אלבינה]]** אליו חברו מהנדסי הבניין **[[ברוך קטינקא]]** ו**[[טוביה דוניה]]** (גיסו של חיים ויצמן).

מן המבנים הנודעים שהקימו ימק"א ירושלים (1926–1933), בניין הדואר המרכזי (1938) ומלון פאלאס (1928-1929) שנבנה בממילא לעצירת התפתחות השכונות היהודיות בעיר, בשירותו של המופתי של ירושלים, חאג' אמין אל-חוסייני ואת ביתו של המופתי בשכונת שייח' ג'ראח. 

כשפורסם המכרז להקמת מלון פאלאס רצו קטינקא ודוניה להגיש הצעה. עם זאת הם חששו שעובדת היותם יהודים תמנע מהם לזכות בו. לשם כך חברו לקבלן ערבי נוצרי ירושלמי בשם ס. עוואד כדי להחליש מעט את נראות היהודי של חברת הבנייה שלהם ועוואד נרשם כשותף במקום אלבינה (שהמשיך להיות בעל השליטה בחברה). 

בעיצומו של המרד הערבי הגדול ניהלו את הקמת שדה התעופה הבינלאומי בלוד, שהוקם בעבודה משותפת של כשש מאות עובדים יהודים, נוצרים ומוסלמים.

על אף שדוניה נהרג ב-1938 השאירו השותפים את שמו בשם החברה.

## לקריאה נוספת
* משה חננאל, **הירושלמים**, עמוד 45
*  

## הערות שוליים

קטגוריה:ירושלים: היסטוריה
קטגוריה:חברות נדל"ן ובנייה ישראליות
קטגוריה:המנדט הבריטי: כלכלה
קטגוריה:ישראל: חברות שהוקמו ב-1928
אוקק בלגרד

**או.ק.ק בלגרד** (בסרבית: **Омладински Kошарка Kлуб** מועדון כדורסל הנוער) היא קבוצת כדורסל סרבית מהעיר בלגרד המשחקת בליגת העל הסרבית בכדורסל.

## היסטוריה
המועדון הוקם בשנת 1945 ביוזמת איגוד עובדי המתכת של יוגוסלביה, תחת השם "KK Metalac" (מתכת) והשתתפה בליגה היוגוסלבית, ובהמשך בליגה הסרבית לאחר התפרקות יוגוסלביה. בשנת 1950 שונה שם המועדון ל"KK BSK" ובשנת 1958 הוסב שמו ל"OKK Beograd", השם שנשמר עם היום.

האולם הביתי של הקבוצה הוא "**היכל שומיצה**", המכיל 2,000 מקומות, אך במשחקים בין-לאומיים משחקת הקבוצה ב"**[[היכל פיוניר]]**", המכיל 5,878 מקומות ישיבה.

ב-2 ביוני 1969 נהרג בתאונת דרכים ליד סרייבו הכדורסלן הסרבי רדיבוי קוראץ' שגדל בקבוצה, ועל שמו נקרא גביע קוראץ'. אוקק השתתפה בעונה הראשונה של המפעל ואף הגיעה לגמר הראשון ב-1972, בו הפסידה ללוקומוטיב זאגרב.

הקבוצה השתתפה בעבר בליגה הבלקנית.

## תארים והישגים
;הליגה היוגוסלבית בכדורסל
***זכייה (4)**: 1958, 1960, 1963, 1964
**סגנות: 1962
;הגביע היוגוסלבי בכדורסל
***זכייה (3)**: 1960, 1962, 1993
**סגנות: 1959
;גביע אירופה לאלופות
:*מקום שלישי: , , 
;גביע קוראץ'
**סגנות: 1972

## קישורים חיצוניים

קטגוריה:בלגרד: קבוצות כדורסל
סמל כובע

שמאל|ממוזער|150px|סמל כומתה של חיל השריון
**סמל כובע** הוא סמל או סיכת מתכת שמחוברת לכובע או כומתה, ומתאר השתייכות ארגונית של הלובש אותו. סמל כובע מקובל בצבא ובכוחות הביטחון, ולעיתים גם במדים של גופים אזרחיים. 

בצה"ל סמל כובע מייצג את החיל אליו משתייך החייל. סמל כובע נכלל גם במדים של משטרת ישראל, שירות בתי הסוהר, משמר הכנסת ושירותי כבאות והצלה. ארגונים אזרחיים שבהם כוללים המדים גם סמלי כובע הם, לדוגמה,  חברות התחבורה הציבורית אגד ודן, חברות שמירה.

## היסטוריה
במאה ה-18 התחילו להשתמש בסרטים או פיסות בד צבעוניות (לרוב בצורת עיגול) על כובעים או על שיער. המטרה הייתה סימול השתייכות פוליטית, מדינית או דרגה צבאית.
בצרפתית קיימת מילה מיוחדת **cocardes** (*נוצות תרנגול*) שמתייחסת לסוג זה של סמל כובע.

## ראו גם
* תגי כובע בצה"ל

## קישורים חיצוניים

קטגוריה:ביגוד צבאי, דרגות ואותות
היעלמות אלכסנדרה ברנדט

**אלכסנדרה (סשה) ברנדט** (נולדה ב-8 בדצמבר 1984) היא ישראלית אשר נעלמו עקבותיה בעת שהייתה ילדה בת 9, שבועיים לפני שחגגה יום הולדת 10.

זה הוא מן המפורסמים שבמקרי ההיעדרות הבלתי מפוענחים במדינת ישראל.

## רקע
בשנת 1992 ברנדט עלתה לישראל עם הוריה סווטלנה ומארק ואחותה הקטנה יוליה (לימים לילך טליה) מאוקראינה, כחלק מהעלייה ההמונית לאחר התפרקות ברית המועצות, ובשנת 1993 הוריה פתחו בהליכי גירושין שלאחריהם עברה ברנדט לגור עם אחותה אצל אמה.

ברנדט התגוררה ברמת גן.

## פרשת היעלמותה
ב-24 בנובמבר 1994 נראתה ברנדט לאחרונה בשעה 14:00 בצהריים בגן ציבורי שנקרא "גן דוד המלך" ליד בי"ס זומר ברמת גן בו למדה. עדויות שונות טוענות כי ראו אותה עם אדם מבוגר ליד בית הספר ומשם נעלמו עקבותיה.

המשטרה חקרה הן את בני המשפחה והן גורמי פשע שונים בחשד לאחריות להיעלמה, אך לא העלתה שום ממצא בעל משמעות. בין השאר נחקר ב-2003 עבריין המין אורן קורידו, שביוזמתו סיפר כי הוא אנס ורצח אותה, אולם התברר שהוא נתן עדות שקר. גם המשפחה ניסתה להפעיל חוקרים פרטיים שימצאו פרטים שיעידו על גורלה של ברנדט, אך לשווא. המשפחה העלתה תיאוריה כי ברנדט נחטפה למזרח אירופה כחלק ממעגל סחר בנשים אך טענות אלו נדחו על ידי המשטרה.

### ניסיונות זיהוי
בפברואר 2013, כמעט 20 שנה לאחר שנראתה בפעם האחרונה, פנתה אחותה של אלכסנדרה למשטרה לאחר שאמה סבטלנה , טענה כי נתקלה בה במקרה במהלך אירוע משפחתי ברמת גן. האישה בה נתקלה, ממשפחה חרדית מאשדוד, הכחישה נחרצות שהיא בתה הנעדרת, וטענה כי אין לה קשר אליה. לאחר התערבות המשטרה, האישה הסכימה לעבור סדרת בדיקות שיוכיחו את טענתה כי היא לא אלכסנדרה ברנדט, אך לאחר שסבטלנה ברנדט סירבה לבצע בדיקת סמני DNA שיבדקו את הקשר בניהן, הוחלט שבדיקות ייעשו מול הדגימה של אחותה הקטנה של אלכסנדרה, יוליה (לילך) ברנדט. הבדיקות מצאו באופן חד משמעי כי האישה איננה ברנדט.

## קישורים חיצוניים
* דף הנעדרת של ברנדט, באתר משטרת ישראל
* 
* 
*  
* 

## הערות שוליים

קטגוריה:1994 בישראל
קטגוריה:ילדות בישראל
קטגוריה:ילדים שנעלמו
קטגוריה:ישראלים נעדרים
קטגוריה:נולדים על פי ויקינתונים
קטגוריה:נפטרים על פי ויקינתונים
קטגוריה:עולות בשנות ה-1990
קטגוריה:עולים בשנות ה-1990
קטגוריה:רמת גן: היסטוריה
מרטון צ'וקאש

**מרטון פול צ'וֹקַאש** (באנגלית: **Marton Paul Csokas**; נולד ב-30 ביוני 1966) הוא שחקן קולנוע, טלוויזיה ותיאטרון ניו זילנדי, התפרסם בתפקידים ראשיים בסרטים "שר הטבעות: אחוות הטבעת", "שר הטבעות: שיבת המלך", "XXX","ממלכת גן עדן", "איאון פלקס", "אברהם לינקולן: צייד הערפדים"ל ו"נקודת שוויון".

## ביוגרפיה
מרטון צ'וקאש נולד באינברקרגיל, ניו זילנד. בנם של מרגרט כריסטין (לבית ריינר), אחות במקצועה, ושל מרטון צו'קאש האב, שעוסק בהנדסת מכונות. מוצאו של אביו הונגרי ומוצאה של אימו הוא אנגלי, אירי ודני.

את לימודיו התיכוניים עשה בקינגס קולג' (אנ') בדרום העיר אוקלנד. צ'וקאש סיים את לימודיו בבית הספר הלאומי לדרמה טוי וואקארי (אנ') בולינגטון בשנת 1989 עם תואר ראשון בדרמה.

## קריירה
צ'וקאש החל את דרכו כשחקן באופרת הסבון הניו זילנדית "רחוב שורטלנד" ובתיאטרון, התגלה בשנת 1996 בהפקתו של פיטר ג'קסון "ג'קי בראון גאון" ובדרמה הרומנטית "אנגלית שבורה". שיחק בתחילת דרכו במותחן האוסטרלי "מסיכת הקוף" ובעשרה פרקים בסדרה "זינה הנסיכה הלוחמת" בתפקיד שר המלחמה בוריאס איתו משתפת הלוחמת זינה (לוסי לולס) פעולה.

בשנת 2001 ערך את הופעת הבכורה שלו בהפקה הוליוודית גדולה, "שר הטבעות: אחוות הטבעת" בתור בן הלילית הלורד סלבורן, בעלה של בת המלוכה גלדריאל (קייט בלאנשט). ב-2002 כבר פרץ צ'וקאש בתפקיד הראשי של יורגי, המיליטנט העשיר הזומם להשמיד את בירות אירופה בסרט הפעולה "XXX". ב-2003 חזר לתפקיד סלבורן בסרט "שר הטבעות: שיבת המלך" ושיחק בתור מר סמית' רוצח סדרתי אוסטרלי בקומדיית הפשע "קנגורו ג'ק".

ב-2004 הופיע במותחן הריגול "זהות במלכודת" בתפקיד ג'רדה, רוצח שכיר בו נאבק ג'ייסון בורן (מאט דיימון). ב-2005 שיחק בסרט הפעולה "איאון פלקס" בתפקיד טרבור גודצ'יילד, מושל העיר ברגנה ואויבה של המורדת איאון פלקס (שרליז ת'רון), השתתף בנוסף בדרמה ההיסטורית של רידלי סקוט "ממלכת גן עדן" בתור מלך ירושלים גי דה ליזיניאן.

ב-2010 גילם את דמותו של צ'ארלס קינגסלי אביה של אליס (מיה וסיקובסקה) בסרטו של טים ברטון "אליס בארץ הפלאות".

ב-2013 שיחק בסדרת הטלוויזיה "חוצה את הקווים".

בשנים 2016 - 2017 הוא גילם את אסטרוב במחזהו של אנטון צ'כוב, "הדוד וניה", שהועלה בתיאטרון גודמן בשיקגו, אילינוי.

בשנת 2017 שיחק בסרטו הביוגרפי של פיטר לנדסמן, "האיש שהפיל את הבית הלבן", בכיכובו של ליאם ניסן. בשנה זו, שיחק צ'וקאש גם במחזה "האישה הפריזאית" (אנ') את דמותו של פיטר. המחזה הועלה בתיאטרון הדסון (אנ'), ברודוויי  מ-30 בנובמבר 2017 ל-11 במרץ 2018.

בשנת 2021 שיחק בתפקיד ראשי לצד שארלוט רמפלינג וג'ורג' פרייר בסרט הקולנוע "*Juniper*".

## חיים אישיים
לצ'וקאש אזרחות כפולה, ניו זילנדית והונגרית. הוא ניהל מערכת יחסים עם השחקנית הצרפתייה אווה גרין אותה הכיר על סט הסרט "מלכת גן עדן", והם נפרדו לאחר ארבע שנות זוגיות.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה ניו זילנדים
קטגוריה:שחקני תיאטרון ניו זילנדים
קטגוריה:מדבבים ניו זילנדים
קטגוריה:אישים ממוצא הונגרי
קטגוריה:בוגרי בתי ספר למשחק
קטגוריה:ניו זילנדים שנולדו ב-1966
פול בנקס

שמאל|ממוזער|בנקס, 2005
**פול ג'וליאן בנקס** (באנגלית: **Paul Julian Banks**; נולד ב-3 במאי 1978) הוא זמר אנגלי-אמריקאי, סולן להקת אינטרפול. בנקס הוא גם אומן סולו שידוע תחת השם ג'וליאן פלנטי.

## ביוגרפיה
בנקס נולד בעיירה קלאקטון-און-סי שבמחוז אסקס, אנגליה. כשהיה בן שלוש, עזבה משפחתו את אנגליה ועברה לבלומפילד הילס, שבמישיגן, ולאחר מכן לספרד, שם למד בבית הספר האמריקאי של מדריד. לאחר מכן עזב אביו למקסיקו, שם גם למד בנקס בתיכון אמריקאי, בו השתתף בהפקות תיאטרון, וגילם את התפקיד הראשי במחזמר סאות' פאסיפיק.

לאחר התיכון, למד בנקס באוניברסיטת ניו יורק אנגלית וספרות השוואתית. לאחר סיום לימודיו עבד כעורך במגזינים *Gotham* ו-*Interview*. לאחר מכן עבד בהזנת נתונים ובבית קפה, כדי להקדיש יותר זמן למוזיקה.

בניגוד לצליל המלנכולי של אינטרפול, בנקס היה מעריץ של מוזיקת היפ-הופ מאז שהיה בכיתה ז'. הוא עבד בתור די.ג'יי היפ-הופ, תחת הכינוי DJ Fancypants.

## אינטרפול
בנקס הצטרף לאינטרפול בקיץ של שנת 1997, כשנתקל בדניאל קסלר, אותו פגש קודם לכן בתוכנית לימודים בפריז. תחילה כשהתבקש להצטרף לאינטרפול, בנקס סירב, אך לאחר שהקשיב לקלטת עם מוזיקה שלהם, החליט להצטרף.

הקול של בנקס, סגנון השירה שלו וכתיבת המילים מושווים באופן תדיר לאיאן קרטיס, סולן להקת ג'וי דיוויז'ן. בנקס לעומת זאת הצהיר, כי הוא אינו מנסה לחקות את האומנים הגדולים שהשפיעו עליו, כי הוא פשוט לא יוכל לעמוד בכך. ().

בשנים 2002–2010, הוציאו בנקס ואינטרפול ארבעה אלבומי אולפן.

## פרויקט סולו
באוגוסט 2009, בנקס הוציא אלבום סולו תחת הכינוי ג'וליאן פלנטי. האלבום נקרא * Julian Plenti Is... Skyscraper*. בנקס אמור להוציא בשנת 2012 אלבום נוסף שיקרא "like Julian Plenti".

## דיסקוגרפיה
**אינטרפול**
*2002- *Turn On the Bright Lights*
*2004- *Antics*
*2007- *Our Love to Admire*
*2010- *Interpol*

**סולו**
*2009- *Julian Plenti Is... Skyscraper*
*2012- *Banks*

## ראו גם
* אינטרפול

## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרים אמריקאים
קטגוריה:זמרים בריטים
קטגוריה:מוזיקאי רוק אלטרנטיבי
קטגוריה:אמריקאים שנולדו ב-1978
פנחס נוי

**פנחס (אלוש) נוי (ניידיק)** (20 באפריל 1935 – 18 בנובמבר 2016) היה קצין צה"ל בדרגת אלוף-משנה, בעל עיטור הגבורה על פועלו במבצע שומרון.

## קורות חייו
פנחס נוי נולד בעיר לודז' שבפולין ב-1935 בשם פנחס ניידיק. בשנת 1936, בגיל שנה, עלה עם משפחתו לארץ ישראל, גדל ולמד בחיפה. היה חבר בארגון הצופים העבריים והתגייס לנח"ל ב-1953. לאחר מכן התנדב לצנחנים. ב-10 באוקטובר 1956 השתתף ב"מבצע שומרון", פעולת התגמול שמטרתה פיצוץ בניין משטרת קלקיליה בעקבות רצח שני פועלים יהודים מאבן יהודה. נוי שהיה סגן מפקד פלוגה בגדוד 88, הנח"ל המוצנח, שימש במבצע כמפקד מחלקת החיפוי. בעקבות לחימתו בפעולה זכה לעיטור הגבורה.

בתיאור המעשה נכתב:

במלחמת סיני לחם עם חטיבת הצנחנים והשתתף בכיבוש מוצב ביר תמד ושארם א-שייח'. לאחר מכן עבר לחטיבת גולני, שירת כקצין המודיעין של החטיבה במהלך מבצע סנונית ושימש סגן מפקד גדוד 12. ב-1963 מונה לנספח בצבא הבריטי במזרח אפריקה והשתתף במשך שנתיים באימון צבאות אוגנדה, קניה וטנזניה.

במלחמת ששת הימים פיקד על גדוד 13 של חטיבת גולני, נלחם בקרבות כיבוש רמת הגולן, היה הראשון שהניף את דגל ישראל בקוניטרה ובכוח הפושט על הר החרמון ומיקום מוצב החרמון הישראלי. לאחר המלחמה עסק הגדוד בפיקודו בפינוי תחמושת סורית וספג 11 הרוגים באסון בית המכס העליון. בספטמבר 1968 פיקד על פשיטה מוסקת על מחנה ארגון א-סאעקה בלבנון. בשנים 1968–1969 שירת כסגן מפקד חטמ"ר 820 ברמת הגולן, לאחר מכן הדריך במכללה הבין-זרועית לפיקוד ולמטה. ב-1972 מונה לקצין אג"ם של אוגדה 146.

בספטמבר 1973 מונה למפקד חטיבה 275, החטיבה המרחבית הצפונית בסיני, שמפקדתה ישבה במחנה בלוזה. בפרוץ מלחמת יום הכיפורים כללה החטיבה בפיקודו את גדוד 9 של חטיבה 14 בפיקודו של יום-טוב תמיר, וכוחות מגדוד חי"ר 68 של חטיבת ירושלים שאיישו את מעוזי קו בר-לב: "בודפשט", "אורקל", "לחצנית", "דרורה", "כתובה", "מילאנו" ו"מפרקת", גדוד התותחנים, פלגת חי"ר מוקטנת מגדוד 424
ומחלקת חרמ"ש על גבי 4 נגמ"שים. במהלך הקרבות עבר הפיקוד על הגזרה לקלמן מגן.

לאחר המלחמה עבר הסבה לשריון. ב-1975 מונה למפקד חטיבת עודד.

נוי השתחרר מצה"ל ב-1980 לאחר 27 שנות שירות בדרגת אלוף-משנה. במלחמת לבנון הראשונה שירת במילואים כסגן מפקד אוגדה.

היה נשוי בשנית לשחקנית אביבה מרקס. מאשתו הראשונה נולדו לו שלושה ילדים. נפטר ב-18 בנובמבר 2016 בגיל 81, והובא למנוחות בבית העלמין הצבאי בקריית שאול.

## קישורים חיצוניים
* 
* 
* 
* עדות פנחס נוי בפני ועדת אגרנט, באתר ארכיון צה"ל ומערכת הביטחון: חלק א, חלק ב'
* 
* 
* 

## הערות שוליים

קטגוריה:ישראלים ילידי פולין
קטגוריה:בוגרי תנועת הצופים בישראל
קטגוריה:חברי גרעיני נח"ל
קטגוריה:אלופי-משנה בצה"ל
קטגוריה:מעוטרי צה"ל בפעולות התגמול
קטגוריה:מפקדי גדודים במלחמת ששת הימים
קטגוריה:מפקדי חטיבת עודד
קטגוריה:מפקדי חטיבות במלחמת יום הכיפורים
קטגוריה:מפקדי חטיבה 275
קטגוריה:מפקדי גדוד 13
קטגוריה:מעוטרי עיטור הגבורה
קטגוריה:חיילי חיל הרגלים במלחמת סיני
קטגוריה:חיילי חיל הרגלים במלחמת ששת הימים
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1935
קטגוריה:ישראלים שנפטרו ב-2016
בן ניקולסון

[ממוזער|"1934 (relief)" מאת ניקולסון; מוצג ב[מוזיאון טייט מודרן]]
**בנג'מין לאודר "בן" ניקולסון** (אנגלית: **Benjamin Lauder "Ben" Nicholson**; ) היה צייר אנגלי, אשר צייר בסגנון האבסטרקטי.

## ביוגרפיה
ניקולסון נולד בדנהאם שבבקינגהאמשייר. אביו, ויליאם ניקולסון היה צייר וכן גם אמו מייבל פרייד. לבן היו שלושה אחים, בהם הארכיטקט כריסטופר ניקולסון והציירת ננסי ניקולסון. בשנת 1896 עברה המשפחה ללונדון שם למד ניקולסון בבית ספר יסודי ואחר כך למד בפנימיה בתיכון. בין השנים 1910 ל-1914 למד אמנות ב-Slade School of Fine Art. 

בשנת 1904, נפגש עם המחזאי ג'יימס מתיו ברי, אשר השתמש באחד מציוריו של ניקולסון לכרזה למחזה הנודע פיטר פן.

ניקולסון לא גויס לצבא במלחמת העולם הראשונה עקב מחלת האסתמה ממנה סבל. בשנת 1917 נסע לניו יורק לניתוח בשקדים וחזר לאנגליה שנה לאחר מכן.

בשנת 1922 הציג לראשונה תערוכה של אמנות פיגורטיבית בלונדון. בהמשך החל להיות מושפע מסגנון הקוביזם ואחר כך מסגנון הפרימיטיביזם של אנרי רוסו. בלונדון הושפע מהפסלת ברברה הפוורת' (שלה ינשא) ומהפסל הנרי מור. בנסיעתו לפריז נפגש עם הצייר פיט מונדריאן אשר השפיע על יצירתו לכיוון האבסטרקטי ועם פיקאסו.

ניקולסון נישא שלוש פעמים. נישואיו הראשונים היו לווינפרד רוברטס ב-1920. לזוג היו שלושה ילדים והם התגרשו בשנת 1938. באותה שנה נישא לאמנית ברברה הפוורת', נישואים שהחזיקו מעמד עד שנת 1951. בשנת 1957 נישא לפליסיטס וולגר, צלמת גרמנית, ממנה התגרש בשנת 1977.

## קישורים חיצוניים

* בן ניקולסון באוסף של מוזיאון טייט
* 
* 

קטגוריה:ציירים בריטים
קטגוריה:בריטים שנולדו ב-1894
קטגוריה:בריטים שנפטרו ב-1982
קטגוריה:מונצחים בשלט כחול של ארגון המורשת האנגלית
באטה בילה

**בֵּאָטֶה קלאוסדאטר בִּילֶה** (בדנית: **Beate Clausdatter Bille**; 29 באפריל 1526 - 18 באוקטובר 1605) הייתה אצילה דנית, בת לאחת המשפחות המשפיעות ביותר בדנמרק באותה התקופה. שימשה כשריף של ויסנברג, הייתה הבכירה בין נשות החצר של מלכת דנמרק, סופיה ממקלנבורג-גיסטרו, ושמשה כגבירה אשר על הגלימות של המלכה. 

בילה ידועה כאמו של האסטרונום טיכו ברהה.

## חייה
שמאל|ממוזער|250px|סמל משפחת בילה
באטה נולדה ב-29 באפריל 1526 בטירת סקארהוט שבדנמרק ל**קלאוס סטינסן בילה** ול**ליזבת' ג'נסדאטר אולפסטנד**. נישאה לאוטה ברהה ב-23 בנובמבר 1544 בטירת טוסתרופ והשניים חיו בטירת קנוטסתורפ, אותה בנה בעלה.

## חיי משפחה
לאוטה ברהה ובילה נולדו 12 ילדים אשר רק 8 מהם שרדו את הילדות.

### ילדיה של בילה
שמאל|ממוזער|250px|בילה, אוטה ומשפחתם
* ליזבת' ברהה – נולדה ב-10 בספטמבר 1545 בטירת קנוטסתורפ. נישאה ל**וויטסקול קלוסטר**. נפטרה ב-30 באוקטובר 1563.
* מרגרט ברהה – נולדה ב-1545 בטירת קנוטסתורפ.
* טי ברהה - נולד ב-14 בדצמבר 1546 בטירת קנוטסתורפ. נפטר ב-24 באוקטובר 1601. נחטף ושינה את שמו ל**טיכו**.
* נילס ברהה – נולד ב-15 בדצמבר 1546 בטירת קנוטסתורפ. נפטר בטרם מלאו לו שבוע ימים.
* סטין ברהה – נולד ב-21 בדצמבר 1547 בסקונה. נפטר ב-11 באפריל 1620.
* מרין ברהה – נולדה ב-5 במאי 1549 בטירת קנוטסתורפ.
* אקסל ברהה – נולד ב-28 במאי 1550 בטירת קנוטסתורפ. נפטר ב-14 באוגוסט 1616.
* מרגרטה ברהה – נולדה ב-22 באוקטובר 1551 בטירת קנוטסתורפ. נפטרה ב-10 במרץ 1614.
* קירסטן ברהה – נולדה ב-26 באוקטובר 1552 בטירת קנוטסתורפ. נפטרה ב-1 במאי 1566.
* יורגן אוטסן ברהה – נולד ב-19 בפברואר 1544 בטירת קנוטסתורפ. נפטר ב-4 בפברואר 1601.
* קנוד ברהה – נולד ב-24 באוגוסט 1555 בטירת אלבורגוס. נפטר ב-3 בפברואר 1615.
* סופיה ברהה – נולדה ב-1556, עבדה עם אחיה בחקר האסטרונומיה, נפטרה ב-1643.

טיגה (טי) נולד בטירת קנוטסתורפ, שבסקונה דנמרק (כיום דרום שוודיה) בשם **טיגה אוטסן ברהה**.
כשהיה בן שנתיים בשנת 1548, נחטף בידי דודו יורגן ברהה ונלקח לטירת טוסתרופ וכשהיה נער שינה את שמו ל**טיכו**. למרות שבנם נחטף, אין עדויות כי בילה ובעלה התאמצו להשיבו, לפי אחת הסברות היה זה משום שהם עצמם הבטיחו לדוד חסר הילדים שימסרו אותו לגידולו וכשלא עמדו בהבטחתם, הוא חטף את הבן.

## פועלה בתקופת האלמנות
אלמנתו של גיסה, אינגר אוקס שימשה כ"גבירה אשר על הגלימות" של המלכה סופיה ממקלנבורג-גוסטרו וכאשר היא התפטרה מתפקידה החליפה אותה בילה ונשארה בתפקיד זה במשך 8 שנים. 

בילה נשארה חלק מהאצולה הדנית לאורך כל תקופת האלמנות שלה, לא רק כי הייתה בת לאחת המשפחות החזקות ביותר בדנמרק, אלא גם בגלל אישיותה יוצאת הדופן.

משנת 1575 שימשה כשריף של ויסנברג.

בילה גם הייתה הפטרונית של ההיסטוריון והכומר אנדרס סורנסן ודל אשר הקדיש לה תפילה בשנת 1592.

## מותה
בילה נפטרה ב-18 באוקטובר 1605 בלונדגארד ונקברה לצד בעלה בכנסיית קאגרוד הנמצאת 4 קילומטרים מזרחית לטירת קנוטסתורפ.

## ראו גם
* אוטה ברהה
* טיכו ברהה
* טירת קנוטסתורפ

## קישורים חיצוניים

* [באטה קלאוסדאטר בילה](http://familypedia.wikia.com/wiki/Beate_Clausdatter_Bille_(1526-1605)) 
* באטה קלאוסדאטר באטה בילה באתר האנציקלופדיה הביוגרפית 
* באטה בילה באתר עץ משפחות אצולה מדנמרק 
* באטה בילה ומשפחתה – אתר אינטראקטיבי 
* תמונות, תגליפים וסמלים של באטה בילה ומשפחתה 

## הערות שוליים

קטגוריה:אצולה דנית
קטגוריה:ילידי 1526
קטגוריה:נפטרים ב-1605